CELEX: 62014TB0814
Language: hr
Date: 2015-12-01 00:00:00
Title: Predmet T-814/14: Rješenje Općeg suda od 1. prosinca 2015. – Banco Espírito Santo protiv Komisije („Tužba za poništenje — Državne potpore — Potpora portugalskih tijela sanaciji financijskog subjekta Banco Espírito Santo, SA — Stvaranje banke za premošćivanje — Odluka o neospornosti — Obveze koje su preuzela portugalska tijela — Nadzor nad poštovanjem tih obveza koji izvršava upravitelj — Naknada upravitelju koju isplaćuje loša banka — Zahtjev za djelomično poništenje — Nedopuštenost”)

1.2.2016   
            
            
               HR
            
            
               Službeni list Europske unije
            
            
               C 38/56
            
         Rješenje Općeg suda od 1. prosinca 2015. – Banco Espírito Santo protiv Komisije
   (Predmet T-814/14) (1)
   
   ((„Tužba za poništenje - Državne potpore - Potpora portugalskih tijela sanaciji financijskog subjekta Banco Espírito Santo, SA - Stvaranje banke za premošćivanje - Odluka o neospornosti - Obveze koje su preuzela portugalska tijela - Nadzor nad poštovanjem tih obveza koji izvršava upravitelj - Naknada upravitelju koju isplaćuje loša banka - Zahtjev za djelomično poništenje - Nedopuštenost”))
   (2016/C 038/75)
   Jezik postupka: portugalski
   
      Stranke
   
   
      Tužitelj: Banco Espírito Santo, SA (Lisabon, Portugal) (zastupnici: M. Gorjão-Henriques i L. Bordalo e Sá, odvjetnici)
   
      Tuženik: Europska komisija (zastupnici: L. Flynn, M. França i P.-J. Loewenthal, agenti)
   
      Predmet
   
   Zahtjev za poništenje točaka 9. i 18. Priloga II. Odluci Komisije C (2014) 5682 final od 3. kolovoza 2014., državna potpora SA.39250 (2014/N) – Portugal, Sanacija Banco Espírito Santo, S.A., u dijelu u kojem se njima tužitelju nameće ili se može smatrati da se nameće odgovornost isplate naknade upravitelju za praćenje izvršenja obveza Portugalske Republike ili pokrića bilo kojeg drugog troška koji bi on mogao imati.
   
      Izreka
   
   
               1.
            
            
               Tužba se odbacuje kao nedopuštena.
            
         
               2.
            
            
               Obustavlja se postupak o zahtjevu za intervenciju koji je podnijela Portugalska Republika.
            
         
               3.
            
            
               Banco Espírito Santo, SA će snositi vlastite troškove, kao i troškove Europske komisije.
            
         
               4.
            
            
               Banco Espírito Santo, SA, Europska komisija i Portugalska Republika će snositi svaka vlastite troškove vezane za zahtjev za intervenciju.
            
         
      (1)  SL C 118, 13. 4. 2015.